**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по Оперативна програма**

**„Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-8.001 „Подкрепа на особено засегнати от увеличението на цените на енергията МСП чрез мярка прилагана от Фонд "Сигурност на електроенергийната система" (SAFE)”**

Съдържание

[1. Наименование на програмата: 3](#_Toc453247123)

[2. Наименование на приоритетната ос: 3](#_Toc453247124)

[3. Наименование на процедурата: 3](#_Toc453247125)

[4. Измерения по кодове: 3](#_Toc453247126)

[5. Териториален обхват: 4](#_Toc453247127)

[6. Цели на предоставяната безвъзмездна финансова помощ по процедурата и очаквани резултати: 4](#_Toc453247128)

[7. Индикатори: 5](#_Toc453247129)

[8. Общ размер на безвъзмездната финансова помощ по процедурата:. 6](#_Toc453247130)

[9. Минимален (ако е приложимо) и максимален размер на безвъзмездната финансова помощ за конкретен проект: 7](#_Toc453247131)

[10. Процент на съфинансиране: 7](#_Toc453247132)

[11. Допустими кандидати: 7](#_Toc453247133)

[12. Допустими партньори (ако е приложимо): 8](#_Toc453247134)

[13. Дейности, допустими за финансиране: 8](#_Toc453247135)

[14. Категории разходи, допустими за финансиране: 10](#_Toc453247136)

[14.1. Условия за допустимост на разходите 10](#_Toc453247137)

[14.2. Допустими разходи 11](#_Toc453247138)

[14.3. Недопустими разходи 13](#_Toc453247139)

[15. Допустими целеви групи (ако е приложимо): 14](#_Toc453247140)

[16. Приложим режим на минимални/държавни помощи (ако е приложимо): 14](#_Toc453247141)

[17. Хоризонтални политики: 15](#_Toc453247142)

[18. Минимален и максимален срок за изпълнение на проекта (ако е приложимо): 16](#_Toc453247143)

[19. Ред за оценяване на концепциите за проектни предложения: 16](#_Toc453247144)

[20. Критерии и методика за оценка на концепциите за проектни предложения: 16](#_Toc453247145)

[21. Ред за оценяване на проектните предложения: 16](#_Toc453247146)

[22. Критерии и методика за оценка на проектните предложения: 17](#_Toc453247147)

[23. Начин на подаване на проектните предложения/концепциите за проектни предложения: 17](#_Toc453247148)

[24. Списък на документите, които се подават на етап кандидатстване: 18](#_Toc453247149)

[25. Краен срок за подаване на проектните предложения: 19](#_Toc453247150)

[26. Адрес за подаване на проектните предложения/концепциите за проектни предложения: 19](#_Toc453247151)

[27. Допълнителна информация: 19](#_Toc453247152)

[28. Приложения към Условията за кандидатстване за кандидатстване: 20](#_Toc453247153)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 8 „Подкрепа за МСП чрез Инструмента SAFE“;

Инвестиционен приоритет 3d „Предоставяне на подкрепа за капацитета на МСП за растеж в рамките на регионалните, националните и международните пазари и за участие в процеса на иновации“.

Приоритетна ос 9 „Подкрепа за МСП чрез Инструмента SAFE (REACT EU)“;

Инвестиционен приоритет 13i „Преодоляване на последиците от извънредното положение, предизвикано от пандемията от COVID-19, и подготовка за екологично, цифрово и устойчиво възстановяване на икономиката“.

## 3. Наименование на процедурата:

„Подкрепа на особено засегнати от увеличението на цените на енергията МСП чрез мярка прилагана от Фонд "Сигурност на електроенергийната система" (SAFE)”.

## 4. Измерения по кодове:

**Измерение 1 – Област на интервенция:**

001 Общи производствени инвестиции в малки и средни предприятия (МСП)

**Измерение 2 – Форма на финансиране:**

01 Безвъзмездни средства.

**Измерение 3 – Вид територия:**

07 Не се прилага.

**Измерение 4 – Териториални механизми за изпълнение:**

07 Не се прилага.

**Измерение 5 – Тематична цел:**

03 Повишаване на конкурентоспособността на малките и средните предприятия

13. Улесняване на преодоляването на последиците от кризата в контекста на пандемията от COVID-19 и социалните последици от нея и подготовка за екологично, цифрово и устойчиво възстановяване на икономиката

**Измерение 6 - Вторична тема по ЕСФ:**

08 Не се прилага.

**Измерение 7 - Икономическа дейност:**

24 Други услуги, некласифицирани другаде

## 5. Териториален обхват:

Дейностите по настоящата процедура следва да бъдат изпълнени на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на настоящата процедура е осигуряване на оперативен капитал за смекчаване на последиците върху българските МСП, особено засегнати от увеличения на цените на енергията, причинено от военната агресия на Русия срещу Украйна.

**Обосновка:**

Руската военна агресия срещу Украйна, наложените санкции и предприетите ответни мерки доведоха до безпрецедентно високи цени на газа и електроенергията, значително над високите равнища, наблюдавани в периода преди агресията. В контекста на спешната намеса на Съюза за справяне с високите цени на енергията в резултат от агресивната война на Русия срещу Украйна, с приемането на Регламент (ЕС) 2023/435 на Европейския парламент и на Съвета от 27 февруари 2023 година се даде възможност на страните членки да предприемат целенасочени извънредни временни мерки за използване на фондовете на Кохезионната политика в подкрепа на МСП, които са особено засегнати от увеличения на цените на енергията, считано от 1 февруари 2022 г., включително, съгласно рамката на политиката на сближаване за периода 2014—2020 г., посочени в Регламент (ЕС) № 1303/2013.

Особено засегнати от увеличението на цените на енергията МСП са тези, които отговарят на условията за получаване на помощ за допълнителни разходи поради изключително големи увеличения на цените на природния газ и електроенергията съгласно Временната кризисна рамка за мерки за държавна помощ.

В България всички МСП са особено засегнати от увеличения на цените на енергията съгласно критерия за допустимост на крайните получатели, посочен в т. 2.4. от Временната рамка. Анализът на постигнатата на организирания борсов пазар на електрическа енергия в Република България средномесечна цена лв./MWh през 2022 г. спрямо тази за референтния период през 2021 г. показва, че скокът на цената е варирал между 180%-380%. Поради тази причина в рамките на националните програми са предоставени компенсации на всички небитови крайни клиенти на електрическа енергия, в т.ч. всички МСП.

В рамките на създадените за целта приоритетни оси ще се осигурява подкрепа за смекчаване на последствията от енергийната криза чрез операция, с която да се възстановят вече изплатени средства за компенсиране на МСП за увеличените им разходи за електрическа енергия за периода 01 февруари 2022 г. – 30 септември 2022 г. Средствата са изплатени в рамките на Национална мярка за компенсиране на небитовите крайни клиенти на електрическа енергия, одобрена с решение на Министерски съвет и изпълнявана от Фонд "Сигурност на електроенергийната система“.

**Очаквани резултати:**

Изпълнението на предложените мерки ще допринесе за смекчаване на последствията върху МСП от значителното увеличение на цените на енергията, причинено от военната агресия на Русия срещу Украйна.

В резултат от подкрепата по процедурата безвъзмездни средства в размер на 103 952 133,72 лева ще бъдат предоставени за възстановяване на компенсации за завишените цени на енергията на МСП.

## 7. Индикатори:

**7.1. Индикатори за резултат съгласно оперативната програма**

**Индикатори за резултат:**

Резултатите от изпълнението на настоящата процедура трябва да бъдат в съответствие със специфичните цели на Инвестиционен приоритет 3d „Предоставяне на подкрепа за капацитета на МСП за растеж в рамките на регионалните, националните и международните пазари и за участие в процеса на иновации“ и на Инвестиционен приоритет 13i „Преодоляване на последиците от извънредното положение, предизвикано от пандемията от COVID-19, и подготовка за екологично, цифрово и устойчиво възстановяване на икономиката“ и да допринасят за постигането на целевата стойност на следния индикатор за резултат:

- Безвъзмездни средства за компенсиране на завишените цени на енергията на МСП.

Базовата стойност на посочения индикатор e „0“, а целевата стойност съответства на стойността на поисканите за възстановяване безвъзмездни средства. При отчитане на индикатора, за определяне на постигнатата му стойност се взема предвид размерът на поисканите за възстановяване средства.

**7.2. Индикатори за изпълнение**

За доказване ефективността на дейностите, изпълнени по настоящата процедура, се използват следните измерими индикатори:

1. CO01 Производствени инвестиции: Брой предприятия, получаващи подкрепа;

2. CO02 Производствени инвестиции: Брой предприятия, които получават безвъзмездни средства.

В секция „Индикатори“ във Формуляра за кандидатстване кандидатът следва да попълни данни за базова и целева стойност на горепосочените индикатори за изпълнение, които предвижда да постигне с реализацията на проекта, в съответствие с Ръководството за потребителя за модул „Е-кандидатстване“ (**Приложение А**).

Базовата стойност на индикаторите за изпълнение, която следва да бъде посочена във Формуляра за кандидатстване е 0 (нула), а целевата стойност и на двата индикатора съответства на броя МСП, за които се иска възстановяване на средства за компенсации за потребена електрическа енергия в рамките на настоящата процедура. При отчитане на индикаторите, за определяне на постигнатата им стойност се взема предвид броят МСП, за които са поискани за възстановяване средства за извършени компенсации.

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ по процедурата е:

|  |  |  |
| --- | --- | --- |
| **Общ размер на безвъзмездната финансова помощ** | **Европейско финансиране** | **Национално съфинансиране** |
| 103 952 133,72 лева ‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬  ( | **Приоритетна ос 8** „Подкрепа за МСП чрез SAFE“ (Европейски фонд за регионално развитие)  71 295 591,31 лева ‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬  ( | Н/П |
| **Приоритетна ос 9** „Подкрепа за МСП чрез SAFE“ (REACT-EU ЕФРР)  32 656 542,41 лева ‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬  ( | Н/П |

Посочените средства представляват общия предвиден размер на безвъзмездната финансова помощ по тази процедура чрез директно предоставяне на конкретен бенефициент. Бюджетът по настоящата процедура може да бъде увеличен чрез сключване на допълнително споразумение, без изменение на условията за кандидатстване.

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура по отношение на конкретния бенефициент няма изискване за **минимален размер** на безвъзмездната финансова помощ.

**1. Максималният размер на средствата, които могат да бъдат предоставени на конкретния бенефициент** е 103 952 133,72 лева ‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬(

**2. Максимален размер на подкрепата на ниво краен получател МСП**

Максималният размер на разходите за предприятие, който може да бъде възстановен на бенефициента Фонд "Сигурност на електроенергийната система", представлява реално предоставената от държавата на крайния клиент (МСП) компенсация[[1]](#footnote-2) за потребената от него електроенергия в рамките на периода 01.02.2022 – 30.09.2022 г.

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Конкретен бенефициент по настоящата процедура по смисъла на чл. 25, ал. 1, т. 2 от Закона за управление на средствата от Европейските фондове при споделено управление (ЗУСЕФСУ, в редакцията му къмДВ, бр. 39 от 27.05.2022 г., на осн. § 70 ПЗР от ЗИД на ЗУСЕСИФ) е Фонд "Сигурност на електроенергийната система", БУЛСТАТ [176963402](javascript:buls('176963402',0)). Фонд "Сигурност на електроенергийната система" е одобрен от Комитета за наблюдение на ОПИК 2014-2020 като конкретен бенефициент, който може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

**ВАЖНО!** Кандидатът по процедурата чрез директно предоставяне трябва:

- да е пряко отговорен за изпълнението на дейностите по проекта, а не да действа в качеството на посредник и

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

## 12. Допустими партньори (ако е приложимо):

По настоящата процедура чрез директно предоставяне на конкретен бенефициент не се допуска участието на партньори.

## 13. Дейности, допустими за финансиране:

Допустимите за финансиране дейности следва да имат за свой основен предмет постигането на целта на настоящата процедура чрез директно предоставяне.

**По настоящата процедура е налице една допустима и задължителна за изпълнение дейност:**

Възстановяване на средства, използвани от държавата през 2022 г. за осигуряване на компенсации на МСП, които са били особено засегнати от увеличения на цените на електрическа енергия и отговарят на условията по т. 2.4, пар. 72 (д) от *Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна*.

**Допустимата дейност по настоящата процедура трябва:**

- Да не противоречи на правилата, описани в Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Европейския парламент и на Съвета [за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета](https://eur-lex.europa.eu/legal-content/BG/AUTO/?uri=celex:32013R1303) и Регламент (ЕС) 2023/435 на Европейския парламент и на Съвета от 27 февруари 2023 година за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) № 1303/2013, (ЕС) 2021/1060 и (ЕС) 2021/1755 и Директива 2003/87/ЕО.

- Да е в съответствие с Решение № 453 на Министерския съвет от 27.06.2023 г.

- Да е насочена към изпълнението на целта на Приоритетна ос 8 и на Приоритетна ос 9 на ОПИК

- Да не е насочена към възстановяване на разходи по отношение на едно и също МСП, за един и същи период от време, които вече са възстановени на бенефициента или са поискани за възстановяване от бенефициента по друга оперативна програма или друга финансова схема, финансирана от националния бюджет, бюджета на Европейския съюз или друга донорска програма.

**ВАЖНО!** Във Формуляра за кандидатстване кандидатът следва да представи описание на методите за изпълнение на дейността, вкл. механизма за селектиране на допустимите крайни получатели (МСП) и методите за осъществяване на вътрешен мониторинг.

Във връзка с изпълнение на дейността по настоящата процедура конкретният бенефициент е отговорен за:

Осигуряване на информация и комуникация на дейностите по проекта.

**ВАЖНО!** Мерките за осигуряване на информация и комуникация трябва да отговарят на условията и изискванията, описани в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на Единния информационен портал: <https://www.eufunds.bg/sites/default/files/uploads/eip/docs/2018-12/Prilojenie_2_Edinen_naruchnik.pdf>.

С оглед спазване на изискването конкретният бенефициент да разполага с необходимия административен, финансов и оперативен капацитет, който да гарантира успешното изпълнение на дейностите по проекта, е необходимо в т. „Екип“ от Формуляра за кандидатстване да се представи описание и информация относно административния капацитета на екипа, вкл. функции и разпределение на задълженията и отговорностите между членовете на екипа с цел успешното изпълнение на проекта.

Членовете на екипа покриват функции като подготовка на документите, необходими за извършване на плащания и за верификация на разходите, мониторинг и докладване, изпълнение на мерки за информация и комуникация, съхранение на документите, координация на дейностите по проекта.

В т. „Допълнителна информация, необходима за оценка на проектното предложение“ конкретният бенефициент следва да представи информация за финансовия и оперативен капацитет, с който разполага.

С цел доказване на оперативния капацитет кандидатът следва да представи своя опит в изпълнението на дейности, сходни с дейностите по настоящия проект. Предвид спецификата на подкрепяните дейности, кандидатът предоставя информация относно наличието на изградена система за финансово управление и контрол с цел доказване на финансовия капацитет съгласно изискванията на Регламент (ЕС) № 1303/2013.

**13.1. Недопустими дейности:**

Недопустими са дейности, които са започнати и физически завършени или изцяло осъществени преди 01.02.2022 г. или са за компенсиране на разходи за енергия, потребена след 30.09.2022 г., независимо дали всички свързани плащания са извършени.

## 14. Категории разходи, допустими за финансиране:

Предоставените по процедурата средства на конкретния бенефициент следва да бъдат използвани за възстановяване на разходи за компенсации, предоставени на МСП за увеличените им разходи за електрическа енергия, потребена в периода 01.02.2022 г. – 30.09.2022 г., в рамките на двете национални програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г.

**ВАЖНО!** Съгласно чл. 25б, пар. 5 от Регламент (ЕС) 2023/435 на Европейския парламент и на Съвета от 27 февруари 2023 година за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) № 1303/2013, (ЕС) 2021/1060 и (ЕС) 2021/1755 и Директива 2003/87/ЕО периодът на допустимост на разходите е 01.02.2022 г. – 31.12.2023 г.

**ВАЖНО!** По време на оценката на проектното предложение е възможно да бъдат установени обстоятелства, които да налагат промяна в т. Бюджет от Формуляра за кандидатстване, вкл. във връзка с т. 4 от РМС № 453/27.06.2023 г. В тези случаи бюджетът на проекта се коригира служебно или на кандидата се предоставят указания и срок за коригирането му, без изменение на условията за кандидатстване.

## 14.1. Условия за допустимост на разходите

Допустимите разходи следва да са извършени законосъобразно и не трябва да противоречат на правилата, описани в разпоредбите на Регламент (ЕС) № 1301/2013, Регламент (ЕС) № 1303/2013, Регламент (ЕС) 2023/435 на Европейския парламент и на Съвета от 27 февруари 2023 година за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) № 1303/2013, (ЕС) 2021/1060 и (ЕС) 2021/1755 и Директива 2003/87/ЕО, ЗУСЕФСУ (в редакцията му до ДВ, бр. 51 от 2022 г.), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**За да бъдат допустими разходите по настоящата процедура чрез директно предоставяне на безвъзмездна финансова помощ трябва да отговарят на следните условия:**

**1/.** Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

**2/.** Да се отнасят за възстановяване на компенсации за потребена електроенергия в периода 01.02. – 30.09.2022 г. на допустими крайни получатели.

Разходи, отнасящи се до недопустими крайни получатели на помощ и за дейности, които обхващат период, различен от периода на допустимост на разходите, няма да се считат за допустими.

**3/.** Да са в съответствие с категориите разходи, включени в административния договор за предоставяне на безвъзмездна финансова помощ и посочени в т. 14.2. на настоящите Условия.

**4/.** За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5**/. Да са действително платени към търговците на електрическа енергия, доставчиците от последна инстанция, производителите на електрическа енергия, продаващи директно на крайни небитови клиенти, и оператора на организиран борсов пазар на електрическа енергия (Доставчиците) и да се отнасят за периода на допустимост на разходите.

**6/.** Средствата, изплатени по процедурата, да са отразени в счетоводната документация на бенефициента в съответствие с неговите обичайни практики за аналитично счетоводно отчитане на разходите (верификация по чл. 57, ал. 1, т. 6 от ЗУСЕФСУ (в редакцията му до ДВ, бр. 51 от 2022 г.).

**7/.**  Да могат да се установят и проверят чрез оригинални разходооправдателни документи.

**8/.** Да са за реално извършени допустими дейности.

**9/.** Да не са финансирани със средства, различни от тези на бенефициента, по друг проект, програма, бюджетна линия или каквато и да е друга финансова схема, произлизаща от националния бюджет, бюджета на Общността или друга донорска програма (съгласно чл. 65, пар. 11 от Регламент (ЕС) № 1303/2013).

## 14.2. Допустими разходи

**Допустими по настоящата процедура са следните видове разходи:**

**1/. РАЗХОДИ ЗА КОМПЕНСАЦИИ –** Средства за компенсации, предоставени на МСП, допустими съгласно изискванията по т. 2.4, пар. 72 (д) от *Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна*,за компенсации във връзка с увеличените цени на електрическа енергия в рамките на националните Програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г.

**За да се считат за допустими разходите, направени от страна на конкретния бенефициент за целите на възстановяване на компенсации, предоставени на МСП, трябва да са изпълнени следните условия:**

1. Крайните получатели на помощта, получили компенсации във връзка с увеличените цени на електрическа енергия в рамките на националните Програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г. следва:

- да са допустими съгласно изискванията по т. 2.4., пар. 72 (д) от Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна и

- да отговарят на изискванията за микро, малко или средно предприятие съгласно Закона за малките и средните предприятия и Приложение I на Регламент (ЕС) № 651/2014.

2. Разходите да са за реално извършени компенсации за МСП във връзка с увеличените им разходи за електрическа енергия за периода от 01.02.2022 г. - 30.09.2022 г., предоставени в рамките на националните Програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г. и да са извършени в периода на допустимост на разходите.

Допустимостта на разходите и допустимостта на крайните получатели (МСП) по отношение категория на предприятие се определят в съответствие с Методиката за верифициране на разходи по процедура „Осигуряване на подкрепа на особено засегнати от увеличението на цените на енергията МСП чрез мярка, прилагана от фонд „Сигурност на електроенергийната система“ SAFE“ (приложение № 2 към Условията за изпълнение).

Повече информация относно механизма на изпълнение на проектите и условията за верификация на разходите по проекта е налична в Условията за изпълнение.

**ВАЖНО:** С цел гарантиране на своевременното и ефективно изпълнение на операциите за прилагане на Инструмента SAFE и минимизиране на административната тежест, както и с оглед осигуряване на демаркация и допълняемост между мерките по отделните програми и недопускане на двойно финансиране между тях, дейности, свързани с подготовка и управление на операциите и с осигуряване на информация и комуникация на тази подкрепа, ще бъдат допустими единствено по Оперативна програма „Околна среда“ 2014-2020 и са **недопустими** за финансиране по настоящата процедура. Въпреки това, конкретният бенефициент следва да изпълни задълженията, произтичащи от Регламент 1303/2013 относно мерките за комуникация и информация. В процеса на отчитане изпълнението на проекта, конкретният бенефициент следва да представи документи/материали, доказващи, че е изпълнил мерките за информация и комуникация в съответствие с разпоредбите на Приложение XII от Регламент (ЕС) № 1303/2013 и „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - <http://opic.bg/informatsiya-i-publichnost/grafichni-iziskvaniya>. На същата страница могат да бъдат намерени и векторните варианти на логото на ОПИК.

Всички останали разходи, извън горепосочените, които възникват за целите на изпълнение на проекта, са за сметка на конкретния бенефициент.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата за Структурните фондове на ЕС (Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета) и приложимата национална уредба.

**1. Недопустими за финансиране по ЕФРР са разходи за дейности, съгласно чл. 3, пар. 3 на Регламент (ЕС) № 1301/2013:**

**а) производството, обработката и продажбата на тютюн и тютюневи изделия;**

**ВАЖНО:** Недопустими са разходи за предприятията, които въз основа на данни за 2021 г. извършват дейности (основна и/или допълнителни) с код по КИД 01.15 „Отглеждане на тютюн“, 01.63 „Дейности след прибиране на реколта“, 12.00 „Производство на тютюневи изделия“, 46.35 „Търговия на едро с тютюневи изделия“, 47.26 „Търговия на дребно с тютюневи изделия“, и 46.17 „Търговско посредничество с хранителни стоки, напитки и тютюневи изделия“, както и предприятия, извършващи дейност с код по КИД 46.21 „Търговия на едро със зърно, семена, фуражи и необработен тютюн“, 46.39 „Неспециализирана търговия на едро с хранителни стоки, напитки и тютюневи изделия“ и 47.11 „Търговия на дребно в неспециализирани магазини предимно с хранителни стоки, напитки и тютюневи изделия“, които са декларирали пред Националния статистически институт в *Справка за продажбите и търговските обекти през 2021 г.* приходи от продажба на тютюневи изделия.

**б) извеждането от експлоатация или изграждането на атомни електроцентрали;**

**в) инвестиции за постигане на намаляване на емисиите на парникови газове от дейности, изброени в приложение I към Директива 2003/87/ЕО;**

**г) инвестиции в летищна инфраструктура, освен ако не са свързани с опазването на околната среда или са придружени от инвестиции, необходими за смекчаване или намаляване на отрицателното й въздействие върху околната среда.**

**ВАЖНО: Предвид спецификите на настоящата процедура и факта, че същата e свързана с възстановяване на разходи за изплатени компенсации на крайни получатели (МСП) под формата на оборотен капитал същата не подкрепя инвестиции по отношение на дейностите по букви „б“, „в“ и „г“.**

**Специфични недопустими разходи:**

В допълнение към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• разходи за информация и комуникация на дейностите по проекта;

• разходи за организация и управление на проекта;

• разходи за одит на проекта;

• разходи за консултантски услуги;

• недопустими разходи съгласно Регламент (ЕС) 1301/2013;

• разходи, които са различни от разходите, посочени в т. 14.2.;

• разходи, по отношение на едно и също МСП за един и същи период от време, които вече са възстановени на бенефициента по друга оперативна програма или друга финансова схема, програма, финансирана от националния бюджет, бюджета на Европейския съюз или друга донорска програма;

• разходи за данък добавена стойност;

• всички разходи, които не попадат в обхвата на допустимите за финансиране дейности по настоящата процедура;

• други разходи, недопустими съгласно ПМС № 189/2016 г.

## 15. Допустими целеви групи (ако е приложимо):

Целева група на подкрепата, осигурявана от страна на конкретния бенефициент, са МСП (микро, малки и средни предприятия), които са били особено засегнати от увеличения на цените на електрическа енергия и са получили компенсация по реда на двете национални програми за компенсиране на небитови крайни клиенти на електрическа енергия, одобрени с РМС № 30/2022 г. и РМС № 534/2022 г.

Особено засегнати от увеличения на цените на електрическа енергия са МСП, които отговарят на условията по т. 2.4, пар. 72 (д) от Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна.

## 16. Приложим режим на минимални/държавни помощи (ако е приложимо):

1. Неприложимо по отношение на Фонд "Сигурност на електроенергийната система", поради следното:

Съгласно чл. 107, § 1 от Договора за функциониране на Европейския съюз (ДФЕС) „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.

Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.

Конкретният бенефициент по настоящата процедура е Фонд "Сигурност на електроенергийната система" (ФСЕС), създаден със Закона за енергетиката (ЗЕ) и изпълняващ функции по управление на средствата за покриване на разходите за компенсации за електрическа енергия и/или природен газ по приети от Министерския съвет програми за предоставяне на компенсации, свързани с цените на електрическата енергия и/или природния газ (чл. 35б, ал. 1, т. 4 от ЗЕ).

Средствата по настоящата операция ще се използват за възстановяване на допустими разходи, извършени от Фонд „Сигурност на електроенергийната система“ през 2022 г. в изпълнение на Национални програми за компенсиране на небитовите крайни клиенти на електрическа енергия, приети от Министерския съвет.

В допълнение, съгласно § 4, ал. 1 от ПЗР на Закона за държавния бюджет на Република България получените от Фонд „Сигурност на електроенергийната система“ средства от оперативните програми за програмен период 2014 – 2020 г. за възстановяване на допустими разходи, извършени в рамките на национални програми за компенсиране на небитовите крайни клиенти на електрическа енергия, ще бъдат предоставени като трансфер по бюджета на Министерството на енергетиката.

Поради тези причини при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като ФСЕС не осъществява дейност на пазар, на който се осъществява търговия между държави-членки. Предвид това, подпомагането не следва да се разглежда като попадащо в обхвата на чл. 107, § 1 от ДФЕС.

2. Неприложимо по отношение на предприятията, крайни ползватели на помощта, поради следното:

По настоящата операция ще се възстановяват разходи, направени по Национални програми за 2022 г., по линия на които са били предоставяни компенсации на всички небитови крайни потребители на електрическа енергия, вкл. МСП, за рязкото увеличение на цената на електроенергията. Въз основа на изложеното, националната мярка не е селективна и следователно не представлява държавна помощ, поради което и средствата по настоящата операция не представляват държавна помощ.

## 17. Хоризонтални политики:

По настоящата процедура следва да е налице съответствие на проектното предложение и принос към приложимите за проекта хоризонтални принципи, залегнали в чл. 7 и чл. 8 на Регламент (ЕС) № 1303/2013 на Европейския парламент и на Съвета.

Кандидатът декларира съответствието на проектното предложение с приложимите за проекта хоризонтални принципи в Декларацията, че кандидатът е запознат с условията за кандидатстване и условията за изпълнение (Приложение Б към Условията за кандидатстване). Спазването на относимите към проектното предложение принципи ще се проследява на етап изпълнение на проекта.

## 18. Минимален и максимален срок за изпълнение на проекта (ако е приложимо):

Продължителността на изпълнение на индивидуален проект не следва да надвишава **3 (три) месеца**, считано от датата на влизане в сила на административния договор за директно предоставяне на безвъзмездна финансова помощ, но не по-късно от 31.12.2023 г. Искането за окончателно плащане се подава в срок до един месец след изтичане на срока на изпълнение на дейностите по проекта.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Проектното предложение се оценява за съответствие с предварително одобрените от Комитета за наблюдение Критерии и методика за оценка на проектното предложение по процедурата, посочени в **Приложение В** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои. В уведомлението, което се изпраща на конкретния бенефициент, задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са недопустими. В случай че конкретният бенефициент не отстрани в срок нередовност, непълнота и/или несъответствие с изискванията, производството по процедурата може да бъде прекратено.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

**ВАЖНО!:** В случай че по време на оценката се установи наличие на недопустими или необосновани разходи, съответните разходи от бюджета на проекта ще бъдат служебно премахнати/коригирани или на кандидата ще бъдат предоставяни указания и срок за отстраняване на установените нередовности, непълноти и/или несъответствия.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

## 22. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на оперативната програма, описани в Приложение В към Условията за кандидатстване.

## 23. Начин на подаване на проектните предложения/концепциите за проектни предложения:

Подаването на проектни предложения по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: **https://eumis2020.government.bg.**

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура чрез директно предоставяне от „Отворени процедури“ и създава ново проектно предложение.

Проектното предложение по настоящата процедура се изготвя от кандидата, съгласно указанията, предоставени в Ръководство за потребителя за модул „Е-кандидатстване“ (**Приложение А)**.

**Изискващите се съгласно т. 24 от Условията за кандидатстване придружителни документи** към Формуляра за кандидатстване също **се подават изцяло електронно**.

**ВАЖНО!** **Проектното предложение се подава електронно чрез ИСУН 2020, като се подписва с валиден КЕП към датата на кандидатстване от законния представител на кандидата.**

**ВАЖНО! В случай че се установи, че проектното предложение не е подписано с валиден КЕП от законния представител на кандидата, Управляващият орган изпраща на конкретния бенефициент уведомление за установената нередовност и определя разумен срок за нейното отстраняване.** Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН 2020, от който е подаден проектът и промени на посочения профил (вкл. промяна на имейл адреса, асоцииран към съответния профил) **са недопустими.**

## 24. Списък на документите, които се подават на етап кандидатстване:

Кандидатът по настоящата процедура чрез директно предоставяне следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – **Приложение Б**.

**ВАЖНО:** Декларацията по буква „а“ се подава чрез попълване на т. E-ДЕКЛАРАЦИИ на Формуляра на кандидатстване.

**Конкретният бенефициент по настоящата процедура следва да има предвид, че с подаването на Формуляра за кандидатстване същият се съгласява личните данни на физическите лица, посочени в проектното предложение, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на проектните предложения:

Ще се прилага процедура чрез директно предоставяне на безвъзмездна финансова помощ на конкретен бенефициент с **един краен срок** за кандидатстване, както следва:

**Крайният срок за подаване на проектни предложения е 6 декември 2023 г., 16:30 часа.**

Кандидатът може да подаде повече от едно проектно предложение в рамките на крайния срок за кандидатстване.

**ВАЖНО!:** По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, не съдържат становище относно качеството на проектното предложение и са задължителни за кандидата.

Въпросите/исканията за разясненията от страна на конкретния бенефициент се задават чрез модула за „Е-кандидатстване“, достъпен на интернет адрес: https://eumis2020.government.bg/ съгласно Ръководство за потребителя за модул „Е-кандидатстване”.

Разясненията се съобщават на конкретния бенефициент по реда на чл. 26, ал. 6 от ЗУСЕФСУ, като се изпращат на конкретния бенефициент и се публикуват на интернет страницата на програмата ([www.opic.bg](http://www.opic.bg)) и в ИСУН 2020 в 5-дневен срок от получаване на искането, но не по-късно от две седмици преди изтичането на срока за кандидатстване по процедурата.

## 26. Адрес за подаване на проектните предложения/концепциите за проектни предложения:

Проектното предложение по настоящата процедура се подава изцяло по електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация

**Решение за предоставяне на безвъзмездна финансова помощ и сключване на административен договор:**

В едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за директно предоставяне на безвъзмездна финансова помощ на конкретния бенефициент.

Решение за прекратяване на процедурата чрез директно предоставяне може да се вземе при следните случаи:

* Когато няма постъпили проектни предложения, в случай че е определен краен срок за подаване или когато всички подадени проектни предложения са оттеглени;
* При спиране на финансирането по съответната програма или по част от нея;
* В случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването и одобрен от РУО оценителен доклад, на кандидата се изпраща покана за представяне на доказателства, че отговаря на изискванията за бенефициент, като представи:

1. Заявление за профил за достъп на ръководител на бенефициента до ИСУН 2020 (**Приложение 7** към Условията за изпълнение) и/или Заявление за профил за достъп на оправомощени от бенефициента лица до ИСУН 2020 (**Приложение 8** към Условията за изпълнение) – подписано с валиден КЕП от законния представител на конкретния бенефициент.

2. Документ, удостоверяващ определеното от кандидата лице, отговорно за счетоводните записвания, съгласно чл. 13, ал. 3, т. 1 от Закона за финансовото управление и контрол в публичния сектор – подписан с КЕП или на хартия от законния представител на конкретния бенефициент.

Документите по т. 1 и т. 2 следва да бъдат подписани с валиден КЕП на локалния компютър, като е препоръчително подписването да е чрез attached signature – файл и подпис в един документ (подписът да се съдържа в документа).

## 28. Приложения към Условията за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Критерии и методика за оценка на проектното предложение – **Приложение В**

1. Изплатена съгласно двете национални програми - Програма за компенсиране на небитови крайни клиенти на електрическа енергия, одобрена с РМС № 30/2022 г. и Програма за компенсиране на небитови крайни клиенти на електрическа енергия, одобрена с РМС № 534/2022 г. [↑](#footnote-ref-2)